Hejsa. Jeg overvejer at flytte tilbage til Lolland-Falster området, men vil lige forhøre mig om hvilke opstaldningsmuligheder der er. Jeg kender de fleste større steder - Brandte Ege, Bellingegård, Kettinge Ridecenter (ikke helt så stort). Nogen der ved hvem der står for "driften" på Lungholm - er det stadig Sonja Thorsen? Ønsker et sted, hvor der mulighed for meget foldtid, adgang til halm på folden om vinteren (alternativt græs på vinterfold), mulighed for at medbringe eget foder (evt. også wrap) eller mulighed for at købe wrap på stedet, såfremt der ikke er nok wrap med i prisen. Minimum god drænet ridebane, der er brugbar hele året - eller meget kort afstand til ridehus (max. 1 km). Gerne skov i umiddelbar nærhed - eller mulighed for gode rideture på små veje med lidt trafik. Gerne kvalificeret dressurunderviser tilknyttet stedet. Mine flytteplaner er kun på tegnebrættet - ingen beslutninger er taget endnu - er mest til små steder med ca. 10 bokse - kunne også være interesseret i løsdrift. Sonja
Lungholm eksistere så vidt jeg ved ikke som opstaldnings sted mere. Det gør jo helt an på hvor på lolland falster det er du vil flytte hen? Det er jo stort hernede 
hvor jeg evt. vælger at bosætte mig - vil for en stor dels vedkommende afgøres af opstaldningsmulighederne - da en stald med et roligt miljø - passer bedst til både min hest og jeg selv. En lille rideskole - hvor han evt. kunne gå med et par timer om ugen - kunne også være en mulighed. Vil dog sige - at vestlolland og sydfalster ikke er interessante, da jeg arbejder i Køge. Solar
Gode opstaldnings steder er efter min overbevisning en mangelvare hernede, tror ikke der findes et "stort" sted med de ting du søger(jeg kender ihvertfald ikke til sådan et). ligeså er der meget begrænset omfang af kvalificeret undervisning, jeg har ikke fundet en jeg 100 % tilfreds med endnu..
Tag evt et kig på min hjemmeside...Vi bor i Nr.Alslev..
Det ser meget fint ud, men desværre kan min hest ikke gå på døgnfold om sommeren, da han har været forfangen 3 gange - desuden dur det ikke med frøgræs på folden - så fremt det er ad libitum - da han står med snotten i det hele dagen og har forstoppelse i løbet af få dage. Men jeg vil dog sige - at det er nogle absolut gode bokse - og ser rigtig godt ud. Men desværre er det lidt vanskeligt med en hest af min slags. Line: Jeg søger efter et lille sted med meget ro- både omkring hestene og mig selv. Hvis vi skulle stå et stort sted - skulle det være med små staldafsnit... med hensyn til underviser i dressur - så kender jeg altså en, som jeg har fået undervisning af, da jeg boede dernede for 10 år siden. Send mig en privat besked, hvis du vil have mere info om vedkommende. Sonja